направени в тази връзка от засегнатите заинтересовани страни, се отхвърлят.
 (200)
 При анализа на вероятността от повторно възникване на вреда по отношение на сегмента на производителите на оригинално оборудване и на сегмента на следпродажбения пазар, взети поотделно, картината не би била много по-различна, като се вземе предвид нарастващото пренасочване на китайските производители износители към сегмента на производителите на оригинално оборудване. Очаква се, че пазарната тенденция на насочване към сегмента на производителите на оригинално оборудване ще продължи в бъдеще. Поради това може да се очаква също така, че тенденцията за увеличаване на китайския внос в сегмента на производителите на оригинално оборудване ще продължава и следователно основният ценови натиск от страна на китайския внос също ще бъде упражняван в този сегмент. Това вероятно ще окаже значително въздействие върху рентабилността на промишлеността на Съюза и нейното състояние като цяло, както е описано в съображения 191 — 197.
 (201)
 Няколко заинтересовани страни заявиха, че не съществува риск от пренасочване на китайския износ на колела от алуминий за Съюза поради предвиденото увеличение в търсенето на колела от алуминий в Китай, както и в световен мащаб. Тези страни заявиха, че китайскoто търсене на вътрешния пазар ще се увеличи с около 14 милиона единици между 2016 и 2020 г., а търсенето в световен мащаб — с 23 милиона единици. Въз основа на това бе изтъкнато, че тези пазари биха могли да поемат свободния капацитет в Китай.
 (202)
 Тези твърдения се основаваха на предположението, че китайският капацитет и капацитетът в световен мащаб ще останат непроменени. Има обаче данни за това, че операторите в Китай и други трети пазари са повишили производствения си капацитет, за да отговорят на нарастващото търсене. Също така, както е обяснено в съображение 89, четирите включени в извадката групи сами по себе си са повишили общия си капацитет с около 16 милиона единици през разглеждания период. Освен това, както е посочено в съображения 75 — 82, разследването разкри, че пазарът на Съюза е привлекателен за китайския износ в сравнение с други основни експортни пазари на Китай по отношение на равнищата на цените. Това важи и за китайския вътрешен пазар, където равнищата на цените са като цяло значително по-ниски от тези в Съюза. Въз основа на това китайските износители ще имат голям стимул да (пре)насочат своя износ по-скоро към Съюза, отколкото към други експортни пазари или към собствения си вътрешен пазар. Освен това, както е посочено в съображение 78, Индия — един от основните експортни пазари на Китай, наложи антидъмпингови мита през май 2015 г. и следователно е много вероятно износът да бъде пренасочен към Съюза, ако се допусне срокът на мерките да изтече. Антидъмпингови и изравнителни мита срещу Китай са в сила и в Австралия.
 (203)
 При всички случаи настоящият значителен свободен капацитет в Китай, както е установено в съображение 74, далеч надхвърля очакваното увеличение на търсенето в световен мащаб. Въз основа на това твърденията бяха отхвърлени.
 (204)
 Същите страни заявиха също така, че китайският внос не е подбивал цените на промишлеността на Съюза. Те добавиха, че китайските цени на колела от алуминий за други